നരേന്ദ്രൻ കമ്മീഷൻ

കേരളത്തിലെ പൊതുമേഖലയിൽ സംവരണസമുദായങ്ങളുടെ പങ്കാളിത്തം പഠനവിധേയമാക്കിയ ഒരു അന്വേഷണ കമ്മീഷനാണ് നരേന്ദ്രൻ കമ്മീഷൻWhat does Narendran Commission say?. 2000 ഫെബ്രുവരിയിലാണ് സംസ്ഥാന സർക്കാർ കമ്മീഷന് രൂപം നൽകിയത്. സംസ്ഥാന സർക്കാറിന് കീഴിലുള്ള വിവിധ വകുപ്പുകളിലായി സമുദായങ്ങളുടെ പങ്കാളിത്തം പഠനവിധേയമാക്കിയ കമ്മീഷൻ, 2001 നവംബറിൽ റിപ്പോർട്ട് സമർപ്പിച്ചു. സർക്കാർ  വെബ്സൈറ്റിൽ ഇതിന്റെ റിപ്പോർട്ട് ലഭ്യമാണ്. സംസ്ഥാന സർക്കാർ വകുപ്പുകൾ, നീതിന്യായ വ്യവസ്ഥ, പൊതുമേഖലാ സംരംഭങ്ങൾ, സർവകലാശാലകൾ, സർക്കാരിനു കീഴിലുള്ള മറ്റ് സ്വയംഭരണ സ്ഥാപനങ്ങൾ എന്നിങ്ങനെ നാല് വിഭാഗങ്ങളിലുള്ള സംവരണീയ സമുദായങ്ങളുടെ പങ്കാളിത്തമാണ് സ്ഥിതിവിവരക്കണക്കുകളടക്കം കമ്മീഷന്റെ റിപ്പോർട്ടിൽ പ്രതിപാദിക്കുന്നത്.

 പ്രധാന കണ്ടെത്തലുകൾ 
റിപ്പോർട്ടിലെ പ്രധാന കണ്ടെത്തലുകൾ:

 സംവരണ സമുദായങ്ങളായ 68 വിഭാഗങ്ങളിൽ പലതിനും സംവരണത്തിനനുസരിച്ചിട്ടുള്ള ഉദ്യോഗങ്ങൾ ലഭിച്ചിട്ടില്ല. ഏതാനും സമുദായങ്ങൾക്ക് മതിയായ അവസരങ്ങൾ ലഭിച്ചിട്ടുണ്ട്. ഈഴവർ പോലുള്ള ഏതാനും പിന്നോക്ക സമുദായങ്ങൾ അവരുടെ സംവരണതോതിനേക്കാൾ കൂടുതൽ തസ്തികകളിൽ അവസരം ലഭിച്ചിട്ടുണ്ട്. 
 വിവിധ സമുദായങ്ങൾക്ക് ഉദ്യോഗങ്ങളിൽ ലഭിച്ചിട്ടുള്ള പങ്കാളിത്തവും, സംവരണത്തോത് പ്രകാരം അവർക്ക് നികത്തിക്കിട്ടേണ്ട അവസരങ്ങളും റിപ്പോർട്ട് ചെയ്യുന്നു. 
 മുസ്‌ലിംകൾ (സംവരണ ക്വാട്ട: 12 ശതമാനം) 7,383 തസ്തികകൾ
 ലത്തീൻ കത്തോലിക്കർ (4 ശതമാനം) 4,370 പോസ്റ്റുകൾ
 നാടാർ (2 ശതമാനം) 2,614 പോസ്റ്റുകൾ
 ക്രിസ്തുമതത്തിലേക്ക് പരിവർത്തനം ചെയ്യപ്പെട്ട  പട്ടികജാതിക്കാർ (1 ശതമാനം) 2,290 പോസ്റ്റുകൾ
 ധീവരർ (1 ശതമാനം) 256 പോസ്റ്റുകൾ
 മറ്റ് പിന്നോക്ക സമുദായങ്ങൾ (3 ശതമാനം) 460 തസ്തികകൾ
 വിശ്വകർമജർ (3 ശതമാനം) 147 തസ്തികകൾ
 അവസരസമത്വം ഉറപ്പാക്കുന്നതിനായി നഷ്ടമായ ഈ അവസരങ്ങൾ നികത്താനായി പ്രത്യേക റിക്രൂട്ട്മെന്റിനായി കമ്മറ്റി നിർദ്ദേശിക്കുന്നു.
 ക്രീമിലെയർ വരുമാന പരിധി ഒരു ലക്ഷത്തിൽ നിന്ന് മൂന്ന് ലക്ഷമായി ഉയർത്തുക.

വിവിധ കാലഘട്ടങ്ങളിൽ ഭരണത്തിലിരുന്ന യു.ഡി.എഫ്- എൽ.ഡി.എഫ് സർക്കാറുകൾ റിപ്പോർട്ടിന്റെ പല ഭാഗങ്ങളും ഭാഗികമായി പരിഗണിക്കുകയും പരിഹാരനടപടികൾ സ്വീകരിക്കുകയും ചെയ്തിരുന്നു.

 പ്രതികരണങ്ങൾ 
രാഷ്ട്രീയ പാർട്ടികളും പിന്നോക്ക സമുദായ സംഘടനകളും പൊതുവേ നരേന്ദ്രൻ കമ്മീഷൻ റിപ്പോർട്ടിനെ സ്വാഗതം ചെയ്തു. മുന്നോക്ക സമുദായ സംഘടനകൾ പൊതുവേ റിപ്പോർട്ടിലെ കണ്ടെത്തലുകളോട് വിയോജിച്ചുവന്നുGovernment has shelved Narendran Commission report, says Pinarayi. പിന്നോക്ക സംഘടനകൾ നരേന്ദ്രൻ കമ്മീഷൻ റിപ്പോർട്ട് നടപ്പിലാക്കാനായി ഒരു മുന്നണി (സംവരണ സംരക്ഷണ ആക്ഷൻ കൗൺസിൽ) രൂപീകരിക്കുകയുണ്ടായിDemand to implement Narendran Commission report.

 ക്രീമിലെയർ പരിഷ്കരണം 
ക്രീമിലെയറിന് ജോസഫ് കമ്മീഷൻ നിർദ്ദേശിച്ച ഒരു ലക്ഷം എന്ന വരുമാന പരിധി മൂന്ന് ലക്ഷമായി ഉയർത്താൻ കമ്മീഷൻ നിർദ്ദേശിച്ചിരുന്നു. എന്നാൽ ഇത് കൂടുതലാണെന്ന് സുപ്രീം കോടതി വിലയിരുത്തി. തുടർന്ന് സർക്കാർ ഒരു സ്ഥിരം സമിതിയെ ക്രീമിലെയർ പരിധി നിരീക്ഷിക്കാനായി നിയോഗിച്ചുNo creamy layer in admissions?.

 അവലംബം 

വർഗ്ഗം:സംവരണം ഇന്ത്യയിൽ
വർഗ്ഗം:കേരളരാഷ്ട്രീയം